Les tchimins sins dbouts (arimés)

Categoreye:Ramexhnêyes d' arimés e walon
Les tchmins sins dbouts (Les tchmins sans dbouts)avou disfaflotaedje des apostrofes divintrinnes, c' est ene ramexhnêye d' arimés da Félix Duval.

Elle a stî eplaideye e 1973, mins les powinmes, tertos datés, rimontèt a 1953, po les pus vîs.

L' ouve a yeu le pris do Hinnot e 1972.

 Egzimpe d' arimé 
Li powinme ki shût riprind ene sôre di resploe.

El pitite voye
Il aveut creu, a bon  k' il aléve  sins djoker  miner ses pzants talons   tavå les tchmins do monde  On est foirt, a vint ans,  po hagnî dins l' avni.Eyet come on coreu lancî,  dins l' bas d' on tiene  po Diu, po djin, po diåle,  i n' åreut aresté.

Çou k' i voleut, c' ît viker  tot come on djonne efant  djuglant dins les paxhis,  coyant les fleurs do bos...Çou k' i voleut, c' ît rire  come on rît e bontins  e mexhnant des clignetes  dins les bleus iys  des feyes.

Il aveut creu, a bon  k' il aléve  sins djoker  miner ses pzants talons  tavå les tchmins do monde !Portant on djoû, maflé,  E rlevant s' tiesse pesante  ses iys d' efant wasté  waitant dzeu les nouwêyes  ont veu èn pote tchimin  voyete do paradis  ki guignive padlé lu  e lyi criyant « alo ! »

I s’ aléve ertourner  s’ edaler sins rén dire  e s’ dimandant vraiymint  s’ on l’ prindeut po on sot  eyet si on creyeut  k’ il ît ddja tins por lu  di djoker ses rizêyes  yet d’ mete ès cour å stok.Il aveut creu, a bon  k' il aléve  sins djoker  miner ses pzants talons  tavå les tchmins do monde !

Portant, i n' aveut måy esté  si pzant  eyet si scran !  I rmouwéve divins s' tiesse  des gros monceas d' idêyes  sins ndè poleur trover  ene valåbe;  sins rén comprinde di bon.Ey ådjourdu,  tot seu  fayé eyet pierdou  lu ki creyeut.a bon  k' il aléve  sins djoker  miner ses pzants talons  tavå les tchmins do monde,  i monte e saetchant s' croes  el voyete di loumire..

''Et i s' ritoûne kécfeye  po ratraper s'-n alinne  eyet po stiede ses iys.  C' est k' i s' dit, e lu-minme  k' i sreut asteure å dzeu  s' i n' aveut nén wasté  ses anêyes di djonnesse  po des fayés plaijhis  et dins do tins  pierdou.sicrît e moes d' måss 1955.

 Sourdant et pî-note